CELEX: 32021D1748
Language: ro
Date: 2021-09-28 00:00:00
Title: Decizia (PESC) 2021/1748 a Comitetului politic și de securitate din 28 septembrie 2021 privind numirea comandantului forței UE pentru operația militară a Uniunii Europene în zona Mării Mediterane (EUNAVFOR MED IRINI) și de abrogare a Deciziei (PESC) 2021/561 (EUNAVFOR MED IRINI/4/2021)

4.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 350/7
               
            
         DECIZIA (PESC) 2021/1748 A COMITETULUI POLITIC ȘI DE SECURITATE
         din 28 septembrie 2021
         privind numirea comandantului forței UE pentru operația militară a Uniunii Europene în zona Mării Mediterane (EUNAVFOR MED IRINI) și de abrogare a Deciziei (PESC) 2021/561 (EUNAVFOR MED IRINI/4/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2020/472 a Consiliului din 31 martie 2020 privind o operație militară a Uniunii Europene în zona Mării Mediterane (EUNAVFOR MED IRINI) (1), în special articolul 8 alineatul (2),
         întrucât:
         
                     (1)
                  
                  
                     La 31 martie 2020, Consiliul a adoptat Decizia (PESC) 2020/472, care a instituit și lansat o operație militară a Uniunii Europene în zona Mării Mediterane (EUNAVFOR MED IRINI), sub comanda contraamiralului Fabio AGOSTINI în calitate de comandant al operației UE.
                  
               
                     (2)
                  
                  
                     În temeiul Deciziei (PESC) 2020/472, Consiliul a autorizat Comitetul politic și de securitate (COPS) să adopte deciziile privind numirea comandantului forței UE pentru EUNAVFOR MED IRINI.
                  
               
                     (3)
                  
                  
                     La 30 martie 2021, COPS a adoptat Decizia (PESC) 2021/561 (2) privind numirea contraamiralului Stefano FRUMENTO în calitatea de comandant al forței UE pentru EUNAVFOR MED IRINI.
                  
               
                     (4)
                  
                  
                     La 1 septembrie 2021, autoritățile militare elene au propus numirea contraamiralului de flotilă Michail MAGKOS ca succesor al contraamiralului Stefano FRUMENTO în calitatea de comandant al forței UE pentru EUNAVFOR MED IRINI începând cu 1 octombrie 2021.
                  
               
                     (5)
                  
                  
                     La 7 septembrie 2021, Comitetul militar al UE a sprijinit recomandarea formulată de autoritățile militare elene.
                  
               
                     (6)
                  
                  
                     Ar trebui adoptată o decizie privind numirea contraamiralului de flotilă Michail MAGKOS.
                  
               
                     (7)
                  
                  
                     Decizia (PESC) 2021/561 ar trebui să fie abrogată.
                  
               
                     (8)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Contraamiralul de flotilă Michail MAGKOS este numit în calitatea de comandant al forței UE pentru operația militară a Uniunii Europene în zona Mării Mediterane (EUNAVFOR MED IRINI) începând cu 1 octombrie 2021.
         
         
            Articolul 2
            Decizia (PESC) 2021/561 (EUNAVFOR MED IRINI/1/2021) se abrogă.
         
         
            Articolul 3
            Prezenta decizie intră în vigoare la data adoptării.
            Se aplică de la 1 octombrie 2021.
         
         
            Adoptată la Bruxelles, 28 septembrie 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 101, 1.4.2020, p. 4.
         
            (2)  Decizia (PESC) 2021/561 a Comitetului Politic și de Securitate din 30 martie 2021 privind numirea comandantului forței UE pentru operația militară a Uniunii Europene în zona Mării Mediterane (EUNAVFOR MED IRINI) (EUNAVFOR MED IRINI/1/2021) (JO L 119, 7.4.2021, p. 1).